b'\n_START_ARTICLE_\nUlleungdo\n_START_SECTION_\nHistorie\n_START_PARAGRAPH_\nArkeologiske utgravninger viser at \xc3\xb8ya har v\xc3\xa6rt bebodd i 2\xc2\xa0000 \xc3\xa5r. F\xc3\xb8rste skriftlige referanse til \xc3\xb8ya er i Samguk Sagi fra 512. I dette \xc3\xa5ret erobret Silla-general Kim Isabu \xc3\xb8ya som fram til da hadde v\xc3\xa6rt en autonom nasjon som het Usan-guk. Noen kilder vil ha det til at han truet lokalbefolkningen til underkastelse ved \xc3\xa5 lure dem til \xc3\xa5 tro at noen medbrakte l\xc3\xb8ver sk\xc3\xa5ret ut av tre var ekte._NEWLINE_Usan-guk fortsatte ikke under Sillas overherred\xc3\xb8mme, men ble ikke en integrert del av Korea f\xc3\xb8r i 930 da \xc3\xb8ya ble annektert av Goryeo. P\xc3\xa5 grunn av den store avstanden til fastlandet var \xc3\xb8ya lenge et sikkerhetsmessig problem for herskerne p\xc3\xa5 fastlandet. \xc3\x98ya ble n\xc3\xa6rmest \xc3\xb8delagt av raid fra Jurchenpirater i det 11. \xc3\xa5rhundre og senere av Wokoupirater i det 14. \xc3\xa5rhundre. En konflikt med Japan knyttet til fiskerettigheter rundt \xc3\xb8ya oppstod i 1690-\xc3\xa5ra p\xc3\xa5 grunn av motstand fra den koreanske fiskeren An Yong-bok. Som svar p\xc3\xa5 vanskelighetene etablerte Joseon-styret en ny \xc2\xabtom \xc3\xb8y\xc2\xbb-politikk, men dette ble umulig \xc3\xa5 gjennomf\xc3\xb8re, og ble avviklet i 1881. Etterp\xc3\xa5 snudde myndighetene tvert rundt og oppmuntret folk til \xc3\xa5 flytte til \xc3\xb8ya._NEWLINE_S\xc3\xa5 sent som i 1975 hadde \xc3\xb8ya 30 000 innbyggere. Folketallet gikk kraftig ned fram til 1990, med nesten 20 000. Siden da er befolkninsgtallet stabilisert og svakt \xc3\xb8kende.'